বিজয়নগর জেলা
বিজয়নগর জেলা দক্ষিণ ভারতের কর্ণাটক রাজ্যের একটি জেলা৷ এটি কর্ণাটকের উত্তর-পূর্ব অঞ্চলে কল্যাণ কর্ণাটক অঞ্চলের দক্ষিণাংশে অবস্থিত৷ কর্ণাটক সরকার ২০২০ খ্রিস্টাব্দে পূর্বতন বেল্লারী জেলা থেকে রাজ্যের ৩১ তম জেলা রূপে এই জেলাটি গঠন করে৷ এটি কর্ণাটের পূর্বতন রাজধানী বিজয়নগরের নামে সমর্পিত৷ বর্তমানে হাম্পি শহরে রয়েছে বিজয়নগর সাম্রাজ্যের বহু স্থাপত্য নিদর্শন৷ ইউনেস্কো বিশ্ব ঐতিহ্যবাহী স্থানগুলির মধ্যে বিরূপাক্ষ মন্দিরটি রয়েছে এই জেলাতেই৷